স্পোর্টস ডেস্ক : কোপা ডেল রের দ্বিতীয় পর্বে নুমানসিয়ার মত দলের সঙ্গেও ২-২ গোলে ড্র করেছে রিয়াল মাদ্রিদ। ড্র করার পরও গোলের ব্যবধানে এগিয়ে থেকে শেষ আট নিশ্চিত করেছে লজ ব্লাঙ্কোজরা। নুমানসিয়ার সঙ্গে ড্র করার পরই জিদান ঘোষণা দিয়েছেন, তার সঙ্গে ২০২০ পর্যন্ত চুক্তি করেছে রিয়াল মাদ্রিদ। তবে তিনি জানিয়ে দিয়েছেন, ‘চুক্তি কোনো বিষয়ই না। আমি ম্যাচ বাই ম্যাচ, বছর বাই বছর এগুতে চাই। আমরা কেমন, সেটা এক মৌসুম দিয়ে বিবেচনার বিষয় নয়। আমি দুই কিংবা তিন বছর সময়ের বিষয় নিয়ে চিন্তা করছি না। এমনকি সেটা এই বছরও হতে পারে।’